**VLADA CRNE GORE, g-din Duško Marković, predsjednik**

**MINISTARSTVO PROSVJETE, g-din dr Damir Šehović, ministar**

**MINISTARSTVO RADA I SOCIJALNOG STARANJA, g-din Kemal Purišić, ministar**

Podgorica, 2.12.2016.

Predmet: Apel NVO za trajno održivo angažovanje asistenata u nastavi za djecu sa posebnim obrazovnim potrebama

Poštovani predsjedniče Vlade Crne Gore, gospodine Markoviću,

poštovani ministre prosvjete, gospodine Šehoviću,

poštovani ministre rada i socijalnog staranja, gospodine Purišiću,

čestitamo vam na izboru na odgovorne pozicije predsjednika Vlade, odnosno ministara u Vladi Crne Gore i želimo vam iskreno uspješan rad s rezultatima za dobrobit građana i građanki Crne Gore.

Obraćamo vam se povodom gorućeg problema koji već više godina, a posebno od početka ove školske godine pogađa djecu sa posebnim obrazovnim potrebama i njihove roditelje zbog toga što država ni do danas nije obezbijedila adekvatno angažovanje asistenata u nastavi koji su djeci neophodni. Ove školske godine, propuštanjem da blagovremeno sistematizuje radna mjesta asistenata i tako obezbijedi njihov plaćen, ugovorni, angažman u predizbornom periodu država je posebno prekršila pravo na besplatno inkluzivno obrazovanje.

Detaljniji opis stanja i sagledane probleme u vezi sa angažovanjem asistenata u nastavi smo predočili do sada u dva pisma koja smo od početka godine dostavili protekloj Vladi.

Nadajući se da ćete imati sluha za urgentno rješavanje ovog sistemskog problema i spriječiti da se on rješava u sudskim postupcima, očekujemo da nas obavijestite o mjerama koje ćete preduzeti.

Mi Vam stojimo na raspolaganju za svaki dodatni vid obavještenja ili obrazloženja naših predloga koji su istaknuti u priloženim pismima, uključujući mogućnost održavanja sastanka.

Nadamo se vašoj iskrenoj posvećenosti suzbijanju svake vrste diskriminacije, a posebno među djecom.

S poštovanjem,

Milka Šćepanović, izvršna direktorica *NVO Naše sunce*

Tea Gorjanc-Prelević, izvršna direktorica *NVO Akcija za ljudska prava (HRA)*

Ovo pismo podržavaju predstavnici sledećih organizacija i udruženja:

Marina Vujačić, izvršna direktorica *Udruženja mladih sa hendikepom Crne Gore* *(UMHCG)*

Savo Knežević, predsjednik *Prvog udruženja roditelja djece i omladine sa posebnim potrebama*

Milisav Mimo Korać, predsjednik *Udruženja roditelja djece sa teškoćama u razvoju u Podgorici*

Miluša Cica Žugić, direktorica *Udruženja za pomoć licima ometenim u psihofizičkom razvoju u Nikšiću*

Kristina Mihailović, izvršna direktorica *Udruženja Roditelji*

Daliborka Uljarević, izvršna direktorica *NVO Centar za građansko obrazovanje* *(CGO)*

Maja Raičević, izvršna direktorica *NVO Centar za ženska prava* *(CŽP)*

Ljupka Kovačević, koordinatorka *Centra za žensko i mirovno obrazovanje – ANIMA*

Stevo Muk, predsjednik Upravnog odbora *Instituta alternativa (IA)*

Ivana Vujović, izvršna direktorica *NVO Juventas*

Ljiljana Raičević, izvršna direktorica *NVO Sigurna ženska kuća* *(SŽK)*

Milan Poka Mijajlović, starješina *Odreda izviđača “Njegoš”*

Aleksandar Jerotić, predsjednik *NVO Pandora*